Illustrissimi principis Henrici iusta Vbi et sponsorum epithalamium; et consolatio; & exhortatio ad principem Carolum ad fratris imitationem.

Illustrissimi principis Henrici iusta Vbi et sponsorum epithalamium; et consolatio; & exhortatio ad principem Carolum ad fratris imitationem.

Table of contents

Title page

ILLVSTRISSIMO PRINCIPI CAROLO.

HENRICI PRINCIPIS JVSTA.

[Page]

HENRICI PRINCIPIS JVSTA.

DExtra Patris; Matris decus; Amborum alma voluptas,

Amborum obseruans, Natus pius; & pius idem

Frater, fratris honos; Amor idē, honor at (que) fororis;

Post patrem patriae fulcrum columenque Britannae

Vnitae, seu diuisae, Scotae, Angligenaeque;

Scotis natum, Anglisque datum; satis Aequns vtrisque,

Charus vtrisque adeo; nec fas componere, nec sit

Hos praeferre, aut hos; vrget ratio acris vtrinque:

Conspiratio cunctorum, quaesitaque multum

VNIO, communi hoc compacta in pignore amoris;

VNIO, communi hac causa compacta doloris,

Plebisque, Equitum (que) & magni cura senatus,

Et stupor, & pauor, & dulcis reuerentia: Mundi

Expectatio rara per omnia saecula: rara

Spesque bonis, terrorque malis; Tanaique, Tybrique,

Formidatus, quam merito, tam gaudia Rheni,

Tam Ligeris; forte, atque Tagi; tam gloria magni

Deliciae que orbis, magni admiratio & orbis;

Siue eques exercet belli simulachra sub armis,

Siue pedes, quatit hastam, aut fulmineum rotat ensem

HENRICVS, certo seu fulmina dirigit ictu,

Ingens Martis honos, ingens Manortis alumnus.

Magni animi, at mitis tamen; excelsae indolis, atqui

[Page] Mente humili; probus, at prudens; veraxque, tenaxque

Promissi, fideique antiquae; sed catus idem

Et fraudem cognosse, & notam eludere fraudem,

Et capere, & facere, & celare arcana: seuerus

Fronte hilari fortis, sed fellis & inscius irae;

Accessu, affatu sacilis, comisque, grauisque;

Et frugi, sine sorde tamen; sine crimine Largus,

Munificusque & magnisicus; quin grandia spirans

Ambitione procul; re, vultu, & voce modestus

Hac regnorum in spe: saeclo hoc, his moribus at (que) hac

Aetate inuita castus; sapiensque, bonusque;

Absque superstitione, pius; iustusque, sagaxque;

Ingenij, fortunae, animique, & dotibus ingens

Corporeis; aptus, rebus, Musis nec ineptus;

Praesidium; doctis spes, & solitia Musis.

Siue iocos tractet, seu tractet seria, solers:

Cura poli, cui cura polus, cui Relligio altum

Pectus, & insedit, penitos vberrima sensus.

Qualem autoptarent praesentia saecula; prisca

Vel finxere sibi, vel Laudauere; futura

Vel sperare ausint vsquam Regemue, Virumue,

Aut Natum, aut Fratrem, aut Socium, Dominumue Ducemue:

Vno patre minorem, vni parere scientem;

At regere, imperio at populos fraenare superbo;

Et populis dare iura, modumque imponere juri;

Exemplisque praeire, volentem, animosque sequaces

Ducere, siue Togam, pax, seu res postulet arma:

Quam raperet campo agmen, & altas fulminet vrbes;

Consilio, promptusque manu! Neptunia quantus

Verberet arua volans; & totum perdomet Aequor:

Atque polos vltra fugientes [...]terat Indos.

Hoc orbata gemis miseranda Britannia? quidni?

[Page] Ingeme, & accumula Lachrymas, Luctusque, nec vllae

Sint Lachrymae, Luctusque satis▪ quod flumina Pontus

Accipiat tua tanta, sciat non flumina Pontus

Se capere, at Lachrymas; quod ventis personet Aether,

Sentiat esse tua haec suspiria; solue dolori

Fraena pio, ni sic soluas, peritura dolore.

Ergo age; dejecto vultu, pullataque cultu,

Humectata genas, incessu tarda, silensque,

(Qua planctus, gemitusque, eiulatusque remittunt)

Vt decet, incede: haud vllus tibi contigit vnquam

Tam iustâ ratione dolor; seu funera defles

Immatura aeuo, seu spes, praereptaque Mundo

Gaudia; cassaque vota bonorum, & aperta malorum

Torua supercilia, atque truces fremitusque, minasque

Insultante palam Latio. Laxato querelis,

Laxatoque viam Lachrymis: singultibus imple,

Aetheraque, & terras; quate totum planctibus orbem,

Et cautes clamore, atque horrida rumpito saxa;

Qua Tamesis, qua Tueda ruunt, quaque vltima Thule

Trans orbem iacet, extremique ad Littora Gangis;

Seu riget hybernis Tellus pulsata pruinis,

Seu calido rubet axe solum; veniantque vocati

In Luctus populi, plangentiaque agmina jungant.

Denique sint magna haec, sint certe maxima; quin &

Qualia nulla vnquam Tellus, vel viderit aetas,

Vel visura; aeterna tamen ne sunto. Quid illi?

Quid tibi profuerint? animo moderare; modusque,

(Non peto, sit luctus) sit temporis; omnia tempus

Edomat. Vna aeterna pio stant gaudia. Et istis

Imp [...]rtire vicem. Vertet mox mensis: et Hymen

Laetus adest, nullis turbandus luctibus Hymen:

ELIZABETA PALATINO cum nubat, et omen

[Page] Firmet, quo Pater ipse, ac vir; Batavusque Britannusque,

Gaudeat & totis late Germania campis

Festum agitet,

ELI-

ducatque choros, & carmina dicat.

Cum DEVS ille POTENS, hominum, luctum atque tumultus,

Insanos populorum, immanes pectoris Aestus

Turbasque, ac tempestates, fluxusque refluxusque

Sedabit,

-SABBATH

sese insinuans, minuetque labores

Iucundam aspirans rebusque animisque QVIETEM.

Adsis (ô!) luxalma, & coelo fausta sereno

Illucesce; orbique veni exoptata Britanno.

Nulla dies nostris illuxit laetior oris:

Nulla pijs vnquam venit expectatior hora

Tu juuenum; tu cura senum; tu grata puellis

Nuptis, innuptisque venis, plebique, equitique

Et patribus. Qui fraena regunt, qui jussa capessunt

Vno te ore fremunt vnam: te publica vota,

Te priuata vocant. Testis Tamus, et Taus; atque

Quacunque obtensis late objacet Anglia regnis;

Deucaledoniaca Caledon vel tunditur vndâ.

Cynthia ne dubita, solito properantior ire,

Et Sol adde gradum, festinatosque sorori

Da reditus. Ne necte moras. Quae gaudia differt

Longa futura hora est omnis. Quid liuor ineptus

Perstrepat? Illa Tago, (jure,) et quem praetulit Indo

(Non regno indecorem, belloque et fortibus armis

Et prisca pietate, et relligione decorum,

A magnis quas hausit auis, summa indole, summa

Spe juuenem, forma insignem, & florentibus annis)

Te sequimur FREDERICE ingens, votisque fauemus

Sis foelix; sit faustus Hymen, dominaeque, tibique,

Sit soceris, populisque tuis: regnisque Britannis;

Quemque olim regnis promittant fata Britannis,

[Page] Non fratre HENRICO, non magno patre, minorem.

Eia age, magne puer, fatis, et maxime votis;

Alter surge HENRICVS, et illius indue mores,

Moresque, effigiemque, et curas principe dignas

Concipe. Nulla vnquam virtutis gratior aura

Spirabitue aliunde, aut conciliabit amorem

Vberior; quam quae veniens de corpore tali

Expressit simulachra animi, & vestigia pressit.

Magna manet certe te hac gloria; sed manet vnâ

Arduum iter tantis contendere laudibus. Atqui

Annitendum adeo; nec onus deponere, nec fas

Despondere animum; frater qua praeuius iuit,

Prona via est: tantum aude, ingens Vel pone sequi; vel

Praeuertisse etiam; etmagnis Deus annûat aûsis.

Haec, nobis lachrymas, spes vna abstergat: in vnam

Hanc positis lachrymis incumbe Britannia curam;

Et quicunque Britannus ades, natusue latusue

Aut prisca de stirpe, aut iam fortè insitus; et qui

Eloquio, ingenioque vales; cui vel tua virtus,

Vel sors, imposuitue onus, aut indulsit honorem,

Vt viuas audire, vt possis reddere voces;

Huc neruos, viresque intende; haec area lata,

Materia haec faecunda venit sermonibus; vt qua

In verum possis virtutis ducere callem;

Ducere qua veram possis virtutis in arcem;

Atque ausis veri compendia dicere regni,

REGNANDIQVE ARTIS. Totam quam polluit, audax,

(Impius, impurusque, inconsultusque, procaci

Fronte palam, positoque pudore insulsus, ineptus,

Improbitatis prostibulum, faex ingeniorum,

Et scelerum concinnator, scelus ipse, nec in quo

Praeterea magnum agnoscas quid putidus, excors;

[Page] Ignotus Musis, mendax, mendosus; vbique

Inconcinnus, delirusque) Hetruscus, in atrum

Torquēdus Phlegetonta, scholis procul, aut procul aulis

Excutiendus, & in patrium ablegandus Auernum

Congenerem, spirans tam faeda, & dira; vomensque

Regnis perniciem, & rebus. Fuge, CAROLE, pestem

Humani generis; Naturae hostem, opprobriumque,

Exosumque polo monstrum, catus. Incipe jam nunc

Mature odisse, & teneris horrere sub annis,

Quae semper vitanda tibi; ET TE CREDERE SOLIS

POSSE BONIS REGNVM REGERE ARTIBVS; hoc opus vnum

Imperio dignum: Nec tu dominarier orbj

Lege velis alia, aut diam demittere mentem

Ad tam vile▪ ministerium, inque ergastula [...] vere

Mancipium scelerum, & turpi te didere fraudi.

Fraudi, qua seruum nihil est mage, nil mage regi

Oppositum, qui liberius quo regnet, eodem

Fraude minus minuendus erit, temerandaque nusquam

Maiestas sacrati apicis, vel labe, vel vlla

Seruilis specie fraudis: quam si induit, ille

Nae sceptrum, & sanctum regum diadema profanat.

O mihi tam serae producant stamina parcae,

Vt si non, alia longe regione remoto

Priuatos intra fines, curasque, domosque

Cernere fas, audire tamen mens gestiar, & vel

Posthumus hic manes accedat nuncius, vt te

Impietas, sine se, regem confessa, (nec illâ

Indiguisse, nec in partem regniue vocasse

Consilijue vllam) vultus suffusa pudore

Abdiderit, regumque aures, & liquerit aulas.

At pietas, at cana fides, at candida virtus

Et rigido recto contenta, & simplice vero,

[Page] Nec solers minus, atque sagax, sat sufficiens, sat

Prompta dolos cognosse, dolisque occurrere notis,

Vt solium circumsteterint, soliumqve bearint

Firmatum; supraque omnes hoc nomine reges

Elatum, extensumque extremi ad limina Mundi

Trans Alpes, trans Euxinum, trans, Caucasa, & Indum,

Cunctorum dum cuncta, et vota excesserit, et spem.

Interea fraeni mitis consuesce paternj

Ferre jugum: regat ille, et rerum flectat habenas.

Ille viam sternit capitolia ad ardua, & ille

Fundamenta manu quatit, immissaque latebris

Luce, Palatini pandit penetralia CACI.

Illum, occultantem, & caeca se nocte tegentem,

Efflantemque, ignem, & fumos nebulasque vomentem

Vidimus; & totas trahere in certamina turmas

Iesuidum, frustraque aditus, & claustra tuentem

Cassa mole operum magna, & molimine vano.

Foelix perge, IACOBE; & clari ad lumina veri

Dum trepidat, Latebrasque pauens circumspicit, ensis

Cuspide caelestisque, & regis confice: funde

Conjuratum in coelum agmen: solioque verendo

Intentare manus ausum, Regumque, Deique

Quicquid in immenso dignamur nomine mundo.

Nec minus illius, turmas in verba, coactas,

Iuratasue vltro, reduces in tramite veri

Sistito, vel premito imperijs, vel trans mare regnis

Exige; tota tuis donec pulsa exulet oris

Impietas Romana: & Romam, vel petat Orcum

Vnde venit, Furijs, Erebo & prognata scelestis,

Et conflata hominum vano figmenta cerebro.

Sic regna; sic viue diu, justusque, piusque;

Sic magnus; fraudisque omnis securus, & artis

[Page] Loyoladum, (Latiaeque Lupae, stygijque canis de

Stirpe atra infandi monstri partuque, satuque)

Imperium in seros serus transmitte nepotes.

Quid dubites? coeli ipse suis Deus excubat: ipse

Discutit insidias; quippe & discusserat. Et nos

Tam deuota tibi manus, & tot pectora; quamuis

Tardi ire in scelera, at quaecunque pericla subire

Haud tardi, quo jussa vocant tua, quoque salutis

Debita cura, & verus amor coelique, tuique:

Sentijt, & si res sic poscat, sentiet hostis.

Tantum, sancte parens rerum, qui robora, quique

Dasque adimisque animos, laetis successibus auges

Consilia, euertisque; atque humana omnia nutu

Circumagis; placatus ades, facilisque precantum

Fac rata vota, nec incepto indulgeto furori.

Ille quidem quantus nos contra efferbuit (hanc spem

Quod primâ, ostensum modo, sic succideris herbâ,)

Faxis, cernamusque satis, Lachrymisque piemus;

Quae grex, Rex, Patres, Plebs, quae peccauimus omnes

Te contra, cultusque tuos, & grandia jussa,

Commissa, aut omissa, palam, clam, siue sciens quis

Atque volens patret quid, siue quid inscius, erret;

En supplex genibus tua turba aduoluimur. O! da;

Da veniam, pacemque; insultantemque ruina

Turgentemque hostem nostra, ac infanda minantem

Excute consilijs & inanes disijce fastus,

Quos in te sumit turba impia: sentiat esse

Te dominum; superesse patrem; nec defore; sed nec

Deesse patri HENRICVM, dum viuat CAROLVS, atqui

O viuat; sceptroque patris non impar; vbi ille

Maturus, plenusque annis & Laude; piisque

Ac justis, magnisque impleuerit actibus orbem,

[Page] Inque polum serus redijt; succedatavita

In solia, atque omnem virtutem exaequet auorum.

Dumque Salo, vasto & stabito circumflua Ponto

Terra; IACOBAEA veniens de stirpe propago

Imperet vnitis aequata Lance Britannis;

Atque tua, inuito styge, foedera vindicet orbi.

Hae nobis Lachrymae, haec cura, haec solennia vota:

Haec, HENRICE, tuo fas Iusta impendere busto.

Magne heros, aut si magnis heroibus vsquam est,

Quid maius; salue aeternum; monimentaque mentis

Parua quidem, sed sume piae; non iusta; dabit nam

Quis tibi iusta satis?) Verum te carmina nostra

Murmure qualicunque strepant: Te Musa celebret

Effaetae quamuis torpens sub limine vitae,

Et tenuisque, & egena, & desuetudine tarda;

At grato memoret versu: Te quisquis amabit;

Magnus erit mihi: Te qui vero amplexus amore est;

Aeterno (quod possum vnum) amplexabor amore.

FINIS.

§

§

[Page]

[Page]

ILLVSTRISSIMI PRINCIPIS HENRICI IVSTA.

VBI ET SPONSORVM EPITHALAMIVM; ET consolatio; & exhortatio ad principem Carolum ad fratris imitationem.

LONDINI, Excudebat, Gu: Hall sumptibus Richardi Boyle, & Guilielmi Iones. 1613.

ILLVSTRISSIMO PRINCIPI CAROLO.

[Page]

[Page]

QVae desueto mihi hisce studiis, publica calamitas, & meus amor, tum functi Principis, tum superstitum maximorum parentum, charissimorum fratris sororisque, & communis patriae, qualiacunque extorsit tibi (princeps illustrissime peculiari tuo iure dicanda tamen videbantur; vt qui illi non in regni magis spem, quam in aemulationem virtutum, & publicum amorem successurus sis. Habent alij, quod in eo Laudent quod amissum Lugeant; quod fuisse gaudeant, aut mirentur; Tu, quodetiam imitere. In hunc finem lege, perlege, relege, aut hic, aut vbicunque fraternam illam indolem, nec Lectam vnquam satis puta. Quod [Page] dari tibi honestius, vtilius consilium; quod te dignius, tibi aptius munusculum, illi magnificentius encomium queat, equidem cogitare non potui. Tu sic accipe; ac fruere; Sic patriae, parentum aeternum decus ac solatium; Vale, Vige.

Tuae celsitudinis obsequentissimus famulus DA: HVMIVS The: Scoto-Britannus.

Information about this book

Title statement

Illustrissimi principis Henrici iusta Vbi et sponsorum epithalamium; et consolatio; & exhortatio ad principem Carolum ad fratris imitationem.

Hume, David, 1560?-1630?

Edition statement

1613

Publication

Publisher

Text Creation Partnership,

Place of publication

Ann Arbor, MI ; Oxford (UK) :

Date

2005-10 (EEBO-TCP Phase 1).

ID [DLPS]

A03837

ID [STC]

STC 13952

ID [STC]

ESTC S114098

ID [EEBO-CITATION]

99849326

ID [PROQUEST]

99849326

ID [VID]

14466

Availability

This keyboarded and encoded edition of the work described above is co-owned by the institutions providing financial support to the Early English Books Online Text Creation Partnership. This Phase I text is available for reuse, according to the terms of Creative Commons 0 1.0 Universal. The text can be copied, modified, distributed and performed, even for commercial purposes, all without asking permission.

Series

Early English books online.

Notes

(EEBO-TCP ; phase 1, no. A03837)

Transcribed from: (Early English Books Online ; image set 14466)

Images scanned from microfilm: (Early English books, 1475-1640 ; 1276:11)

Source

— Illustrissimi principis Henrici iusta Vbi et sponsorum epithalamium; et consolatio; & exhortatio ad principem Carolum ad fratris imitationem., Hume, David, 1560?-1630?.

Extent

[4], 9, [1] p.

Excudebat Gu: Hall sumptibus Richardi Boyle, & Guilielmi Iones,. Londini :: 1613.. (In verse.) (Reproduction of the original in the British Library.)

Creation

Created by converting TCP files to TEI P5 using tcp2tei.xsl, TEI @ Oxford.

Editorial practices

EEBO-TCP is a partnership between the Universities of Michigan and Oxford and the publisher ProQuest to create accurately transcribed and encoded texts based on the image sets published by ProQuest via their Early English Books Online (EEBO) database (http://eebo.chadwyck.com). The general aim of EEBO-TCP is to encode one copy (usually the first edition) of every monographic English-language title published between 1473 and 1700 available in EEBO.

EEBO-TCP aimed to produce large quantities of textual data within the usual project restraints of time and funding, and therefore chose to create diplomatic transcriptions (as opposed to critical editions) with light-touch, mainly structural encoding based on the Text Encoding Initiative (http://www.tei-c.org).

The EEBO-TCP project was divided into two phases. The 25,363 texts created during Phase 1 of the project have been released into the public domain as of 1 January 2015. Anyone can now take and use these texts for their own purposes, but we respectfully request that due credit and attribution is given to their original source.

Users should be aware of the process of creating the TCP texts, and therefore of any assumptions that can be made about the data.

Text selection was based on the New Cambridge Bibliography of English Literature (NCBEL). If an author (or for an anonymous work, the title) appears in NCBEL, then their works are eligible for inclusion. Selection was intended to range over a wide variety of subject areas, to reflect the true nature of the print record of the period. In general, first editions of a works in English were prioritized, although there are a number of works in other languages, notably Latin and Welsh, included and sometimes a second or later edition of a work was chosen if there was a compelling reason to do so.

Image sets were sent to external keying companies for transcription and basic encoding. Quality assurance was then carried out by editorial teams in Oxford and Michigan. 5% (or 5 pages, whichever is the greater) of each text was proofread for accuracy and those which did not meet QA standards were returned to the keyers to be redone. After proofreading, the encoding was enhanced and/or corrected and characters marked as illegible were corrected where possible up to a limit of 100 instances per text. Any remaining illegibles were encoded as <gap>s. Understanding these processes should make clear that, while the overall quality of TCP data is very good, some errors will remain and some readable characters will be marked as illegible. Users should bear in mind that in all likelihood such instances will never have been looked at by a TCP editor.

The texts were encoded and linked to page images in accordance with level 4 of the TEI in Libraries guidelines.

Copies of the texts have been issued variously as SGML (TCP schema; ASCII text with mnemonic sdata character entities); displayable XML (TCP schema; characters represented either as UTF-8 Unicode or text strings within braces); or lossless XML (TEI P5, characters represented either as UTF-8 Unicode or TEI g elements).

Keying and markup guidelines are available at the Text Creation Partnership web site.